Bok-losskakel drie weke geskors | Netwerk24
Deur Stephen Nell 22 April 2021 13:34
'n Eensame Robert du Preez ná sy rooikaart verlede Saterdag. Foto: Getty Images
Du Preez, wat een toets op sy kerfstok het – hy was 'n plaasvervanger in Suid-Afrika se toets teen Wallis in Washington in 2018 – het Saterdag 'n rooikaart gekry in die 23ste minuut van die Sale Sharks se wedstryd teen Gloucester.
Hy het in sy verhoor erken dat hy skuldig aan vuilspel was en is gevolglik 'n skorsing van drie weke deur 'n onafhanklike tugkomitee opgelê.
Du Preez mag op 18 Mei weer speel. Hy sal Sale se komende kragmetings met die Worcester Warriors, Leicester Tigers en Bath misloop.
Dié skorsing kom op 'n slegte tyd vir Sale, wat met nog ses ligawedstryde oor in die vyfde plek op die puntelys is.